Re ithutang ho se ileng sa etsahalla Josefa?—Gen. 41:42(Sheba serapa sa 13) 14 Gompieno, batho ba le bantsi ba akanya gore tsela e le nngwe fela ya gore basha ba atlege ke fa ba nna le thuto ya yunibesithi. Le fa go ntse jalo, Bakeresete ba reetsa kgakololo eno ya Baebele go na le gore ba latele tsela e e ntseng jalo ya go akanya: “Tlogelang go bopega jaaka tsamaiso eno ya dilo, mme lo fetolwe ka go fetola megopolo ya lona, gore lo iponele se thato ya Modimo e e molemo le e e amogelesegang le e e itekanetseng e leng sone.” (Baroma 12:2) Mo karolong eno ya bofelo ya nako ya bokhutlo, thato ya Modimo ke eng ka batho ba gagwe, ba basha le ba bagolo? Paulo o ne a kgothatsa Timotheo jaana: “Nna o thantse mo tlhaloganyong mo dilong tsotlhe, boga bosula, dira tiro ya moefangele, wetsa bodiredi jwa gago ka botlalo.” Mafoko ano a re ama rotlhe gompieno.—2 Timotheo 4:5.